cyanic-selkie/wikianc huggingface dataset:
Mikko Nuutinen
Seuraura
Kaudeksi 2021–2022 Nuutinen siirtyi vuoden mittaisella sopimuksella toiseen Slovakian Extraliga-joukkueeseen, HK Dukla Michalovceen. Joukkuetta valmensi suomalainen Tomek Valtonen. Nuutinen ei kuitenkaan pelannut otteluakaan koko kaudella terveydellisten syiden vuoksi. Huhtikuussa 2022 hän kertoi itse synnynnäisen sydänsairauden estävän uran jatkumisen ja vahvisti lopettaneensa pelaajauransa.
Pelityyli
Kalevan Pallon entisen urheilutoimenjohtaja Kimmo Kapasen mukaan Nuutinen osaa sekä ratkaista otteluita, että mennä vastustajan ihon alle. Kapasen mukaan hän on arvokas pelaaja joukkueelleen roolissa kuin roolissa.
Janni Hussi
Janni Johanna Hussi (s. 14. syyskuuta 1991 Kuusankoski) on suomalainen fitnessmalli, yrittäjä, mediapersoona ja rallin kartanlukija.
Hussi tunnetaan useista esiintymisistään eri televisio- ja videoformaateissa, mukaan lukien Huomenta Suomi, Big Brother 2022, Biisonimafia sekä Selviytyjät Suomen toinen tuotantokausi, jossa Hussi sijoittui toiseksi. Hussi on myös yksi Suurin pudottaja -ohjelman uusista valmentajista ja näyttelee Syke-sairaalasarjassa.
Hussilla on myös henkilökohtainen YouTube-kanava omalla nimellään. Hän on näytellyt myös Hannaleena Haurun elokuvassa Lauri Mäntyvaaran tuuheet ripset.
Yksityiselämä
Hussi harrasti kolmetoista vuotta jalkapalloa. Jalkapallon parissa Hussi joutui onnettomuuteen, jossa hän loukkasi polvensa. Loukkaantumisen jälkeen hän oli kuukauden sivussa harjoituksista, minkä jälkeen hän ei kuitenkaan enää pystynyt jatkamaan jalkapalloa. Hänen polvensa eivät kestäneet potkuista aiheutuvaa kovaa ja tärähtävää kuormitusta. Tämän jälkeen Hussi siirtyi salitreenaamisen pariin.
Hussi seurusteli ja asui avoliitossa vuosina 2012–2016 Yhdysvalloissa NHL-jääkiekkoilija Lauri Korpikosken kanssa. Janni Hussi on seurustellut Joel Harkimon kanssa vuodesta 2018 ja he kihlautuivat syyskuussa 2021. Pari avioitui 10. kesäkuuta 2023.
Nuorena Hussi kärsi syömishäiriöistä.
Opiskelu ja yrittäjyys
19-vuotiaana Hussi ryhtyi yrittäjäksi. Hussi on tehnyt laajasti erilaisia mallintöitä kansainvälisesti julkaistuihin fitness- ja muotilehtiin, katalogeihin sekä yritysmainoksiin. Lisäksi hän on juontanut monia tapahtumia, messuja sekä yritystilaisuuksia.
Hussi on valmistunut Suomen urheiluopistosta vuonna 2012 liikuntaneuvojaksi. Lisäksi hän on kouluttautunut Spartan Bodyweight -ohjaajaksi vuonna 2015.
Työ radiojuontajana
Hussi toimi radiojuontajana Radio Suomipopin viikonloppulähetyksissä tammikuusta 2020. Syksyllä 2020 Hussi aloitti Radio Suomipopin Aamulypsyssä Anni Hautalan äitiyslomasijaisena.
Hän lopetti Aamulypsyssä 6. huhtikuuta 2023.
Biisonimafia
Hussi on marraskuusta 2016 lähtien ollut Kai Rinkisen ja Janne Kaperin luotsaaman YouTube-kanava Biisonimafian näyttelijänä. Hussi on esiintynyt heidän lukuisissa tuotannoissaan, kuten esimerkiksi Lista päälle -nimisessä tilannekomediasarjassa.
Fitnessurheilu
Sittemmin Hussi on lopettanut fitness-urheilun. Hän kertoi syyksi liian stressin ja uupumuksen.
Brian Teacher
Brian David Teacher (s. 23. joulukuuta 1954) on yhdysvaltalainen tennispelaaja. Hän syntyi Omahassa, Nebraskassa, ja harrasti lapsuudessaan myös uintia.
Teacher valmistui Kalifornian yliopistosta Los Angelesissa. Hänet muistetaan lähinnä miesten kaksinpelin mestaruudesta Australian avoimissa 1980. Hänen vastustajanaan oli kyseisessä ottelussa Kim Warwick.
Sikojenlahden maihinnousu
Tausta
Fidel Castron johtamat heinäkuun 26. päivän liikkeen kapinalliset olivat toteuttaneet Kuuban vallankumouksen syösten vallasta Kuuban diktaattori Fulgencio Batistan tammikuussa 1959. Kuuban suhteet Yhdysvaltoihin olivat aluksi suhteellisen hyvät, ja Castro vieraili Yhdysvalloissa huhtikuussa 1959. Maiden välit alkoivat kuitenkin viiletä saman vuoden kesällä, kun Kuuban maltilliset poliitikot erosivat maan hallituksesta. Lisäksi amerikkalaiset yritykset vastustivat Castron toteuttamia palkankorotuksia ja työuudistuksia. Yhdysvaltain keskustiedustelupalvelu eli CIA alkoi suunnitella Castron vastaisia toimia. Kuubassa oli katolilaisten ja vanhojen poliittisten liikkeiden parissa syntynyt vastavallankumouksellisia ryhmiä, joita CIA alkoi tukea. Ryhmät tekivät sabotaasi-iskuja Castron hallintoa vastaan ja maaliskuussa 1960 Havannan satamassa räjäytettiin ranskalainen aselastissa ollut La Coubre -alus. 75 henkilöä sai surmansa. Hieman myöhemmin CIA sai luvan Dwight D. Eisenhowerin hallitukselta aloittaa Castron kukistamisen suunnittelu.
Kesällä ja syksyllä 1960 Kuuba kansallisti monet Kuubassa toimineet amerikkalaisyhtiöt ja maa lähentyi samalla Neuvostoliiton kanssa. Maat olivat solmineet kauppasopimuksen Anastas Mikojanin vieraillessa Kuubassa huhtikuussa 1960 ja Kuuba alkoi saada aseita Neuvostoliitosta.
Maihinnousu
thumb|vasen|Kuuban väreillä naamioitu B-26 -pommikone. CIA oli perustanut syksyllä 1960 koulutusleirejä Guatemalaan ja Nicaraguaan, jossa se koulutti noin tuhatta kuubalaista tulevaa operaatiota varten. Monet koulutusleirien kuubalaisista olivat maanpakolaisia ja Batistan hallinnon entisiä sotilaita tai kannattajia. Koulutustoiminta pysäytettiin väliaikaisesti Yhdysvaltain presidentinvaalien alla. Eisenhower katkaisi tammikuussa 1961 Yhdysvaltain diplomaattisuhteet Kuubaan hieman ennen uuden presidentin John F. Kennedyn virkaanastumista. Kennedy oli kampanjoidessaan ajanut tiukkasanaista linjaa Kuubaa vastaan, ja nyt hän sai päätettäväkseen edellisen presidentin aikana aloitetun hankkeen kohtalon. Kennedy suhtautui suunnitelmaan nihkeästi, mutta antoi sille lopulta luvan kieltäen kuitenkin amerikkalaisjoukkojen käytön operaatiossa. Suunnitelma sai virallisen nimen operaatio Zapata.
Maihinnousevat joukot saivat nimen prikaati 2506 ja ne lähtivät laivalla Nicaraguasta kohti Kuubaa 14. huhtikuuta 1961. Aamulla 15. huhtikuuta amerikkalaiset B-26-pommikoneet iskivät kuubalaisia lentokenttiä vastaan. Koneet oli maalattu Kuuban väreihin ja niitä ohjasivat kuubalaiset lentäjät. Ilmaiskun aiheuttamat tuhot olivat pienet ja maassa sai surmansa kuusi kuubalaista. Castrolle se antoi syyn pidätyttää poliittisia vastustajiaan. Itse maihinnousu seurasi yöllä 17. huhtikuuta, Maihinnousuun osallistui noin 1 300 miestä ja se toteutettiin Cochinos- eli Sikojenlahdella Playa Largan ja Playa Girónin rannikolla. Tarkoituksena oli päästä maihin ilman vastarintaa, vallata läheinen kiitotie ja sen lähialue, jolloin Kuuban pakolaishallitus voitaisiin lennättää Kuubaan. Tämän jälkeen pakolaishallitus pyytäisi Yhdysvalloilta suoraa tukea. Maihinnousujoukoilla oli mukanaan panssarivaunuja ja ajoneuvoja. Niitä maihin kuljettaneilla pienillä aluksilla oli teknisiä ongelmia, joiden lisäksi joukkojen tuomista viivyttivät koralliriutat. Maihinnousujoukkojen lisäksi eturintaman taakse pudotettiin laskuvarjojoukkoja.
Lähellä olleet kuubalaiset joukot saivat hälytyksen maihinnousujoukoista nopeasti. Vastavallankumoustakaan ei noussut alueella, joka oli hallituksen kannattajien tukialuetta. Kuuban ilmavoimien lentokoneet iskivät maihinnousijoiden aluksia vastaan upottaen niistä kaksi. Joukkojen huoltoalukset vetäytyivät. Yhdysvaltain laivaston lentotukialus USS Essex oli lähellä maihinnousualuetta, mutta Kennedy ei antanut lupaa ilmatukeen Neuvostoliiton reaktiota peläten. Fidel Castro otti pian henkilökohtaisesti joukkojensa komennon. Hänen joukkonsa työnsivät jonkin verran alaa vallaneet maihinnousujoukot taaksepäin kohti maihinnousupaikkoja rannikolla. Maihinnousujoukkojen ammusvarastot alkoivat käydä vähiin ja 19. huhtikuuta ne määrättiin evakuoitavaksi. Maihinnousu oli torjuttu 20. huhtikuuta mennessä.
Seuraukset
thumb|Maihinnousun muistomerkki [[Miamissa, Floridassa.]] Maihinnousseista joukoista 1 202 jäi vangeiksi. Surmansa oli saanut 118. Castron kuubalaisten puolella kaatuneita oli 176 ja yli 4 000 oli haavoittunut.
Lopulta Sikojenlahden tappio ei merkinnyt kuitenkaan välittömästi merkittävää muutosta amerikkalaisten politiikassa Kuuban suhteen. Amerikan valtioiden järjestö erotti Kuuban Yhdysvaltojen painostuksesta tammikuussa 1962 ja Kuuba asetettiin täydelliseen kauppasaartoon. CIA jatkoi vastavallankumouksellisen toiminnan tukemista (operaatio Mongoose). Neuvostoliitto lisäsi puolestaan läsnäoloaan Kuubassa. Lokakuussa 1962 Yhdysvaltain tiedustelupalvelu paljasti Neuvostoliiton sijoittaneen Kuubaan keskipitkän kantaman ydinohjuksia, mikä laukaisi Kuuban ohjuskriisin. Kriisi ratkesi lopulta ilman uhannutta ydinsodan laukeamista Neuvostoliiton vetäessä ohjuksensa pois. Vastaavasti Yhdysvallat lupasi olla hyökkäämättä Kuubaan ja CIA:n vastavallankumouksellisia tukenut operaatio Mongoose lakkautettiin.
Kuubassa vangiksi jääneet pyrittiin saamaan vapautetuksi Yhdysvaltojen aluksi epävirallisesti tukemien neuvottelujen kautta. Eleanor Rooseveltin johtama Tractors for Freedom Committee pyrki keräämään rahaa Castron korvauksina vaatimiin rakennustyökoneisiin, mutta se ei saanut kokoon niihin tarvittavaa 28 000 000 dollarin summaa. Myöhemmin James B. Donovan sai neuvoteltua uuden sopimuksen, jolla vangit palautettiin 53 000 000 dollarin arvoista ruoka- ja lääkeapua vastaan. Vangitut maihinnousijat palautettiin sopimuksen nojalla Yhdysvaltoihin vuosien 1962 ja 1965 välillä.
Isis Gee
Isis Gee (s. 11. lokakuuta 1972 Seattle, Yhdysvallat, oikealta nimeltään Tamara Diane Gołębiowska) on puolalaisamerikkalainen laulaja. Hän edusti Puolaa vuoden 2008 euroviisuissa kappaleella For Life.
Suede (albumi)
Suede on Sueden debyyttialbumi. Se julkaistiin Nude Records -levymerkillä 29. maaliskuuta 1993. Äänitys tehtiin vuosina 1992 ja 1993. Levyn tuotti Ed Buller.
Levy nousi välittömästi Britannian virallisen albumilistan ykköseksi ja Suede voitti sillä Mercury Prizen. Suede nousi toiseksi brittiläisten ja suomalaisten rock-kriitikoiden listatessa vuoden 1993 parhaita albumeja, edellään vain Björkin Debut. Vuonna 1998 Q-lehden lukijat äänestivät sen kaikkien aikojen 60. parhaaksi musiikkialbumiksi.
Kunishige Kamamoto
Kunishige Kamamoto (s. 15. huhtikuuta 1944 Kioto, Japani) on japanilainen entinen jalkapalloilija.
Suede (albumi)
Suedelta julkaistiin singleinä "The Drowners", "Metal Mickey", "Animal Nitrate" ja "So Young".
Kunishige Kamamoto
Jalkapallomaajoukkue
Kamamoto pelasi Japanin olympiajoukkueessa vuosien 1964 ja 1968 kisoissa, joista jälkimmäisissä Japani saavutti pronssia. Hän edusti Japanin maajoukkuetta vuosina 1964-1977. Hän pelasi 76 maaottelua ja teki niissä 75 maalia ja on Japanin maajoukkueen kaikkien aikojen paras maalintekijä.
Fredrik (Yorkin ja Albanyn herttua)
thumb|200px|Herttua Fredrikin patsas Lontoossa. Frederick (Fredrik) Augustus, Yorkin ja Albanyn herttua (16. elokuuta 1763 Lontoo – 5. tammikuuta 1827 Lontoo) oli Ison-Britannian kuningas Yrjö III:n toinen poika ja sotamarsalkka. Hän toimi komentajana Ranskan vallankumoussotien aikana ja Ison-Britannian armeijan ylipäällikkönä Napoleonin sotien aikana 1798–1809 sekä 1811–1827.
Elämäkerta
Veljentyttärensä Charlotten kuoltua vuonna 1817 Fredrikistä tuli ensimmäinen kruununperimysjärjestyksessä. Hän sai taakseen jyrkkien konservatiivien tuen esiintyessään katolisten emansipaation johtavana vastustajana.
Eteläamerikaniibikset
Eteläamerikaniibikset (Theristicus) on iibiksien heimoon kuuluva pelikaanilintusuku. Eteläamerikaniibiksiä on BirdLife Suomen luokittelussa kolme lajia.
Ben 10: Ultimate Alien
Ben 10: Ultimate Alien on Man of Action -ryhmän luoma yhdysvaltalainen animaatiosarja, jonka tuotti Cartoon Network Studios. Sarja alkoi Yhdysvalloissa huhtikuussa 2010 Cartoon Networkilla.
Juoni
Ben 10: Ultimate Alien on spin-off sarja Ben 10: Alien Forcesta, jossa tarina jatkaa Benin elämää 16-vuotiaana. Hän seikkailee edelleen serkkunsa Gwenin ja Kevinin kanssa. Tällä kertaa Omnitrix-ranneke on tuhottu ja Benin täytyy oppia käyttämään uutta ranneketta Ultimatrixia. Uuden rannekkeen myötä hän voi käyttää uusia supersankariolentoja ja käyttää vanhoja olentoja niiden ultimateversioina.
Vilgaxin tuhoamisen jälkeen nuori ihailija Jimmy Jones paljastaa Benin salaisen henkilöllisyyden koko maailmalle. Tämä johtaa uuteen elämäntyyliin, kun Benin täytyy sopeutua elämään pakkomielteisten fanien ja skeptikkojen kanssa. Samalla hän taistelee edelleen muukalaisolentoja vastaan ja etsii viittä olentoa Aggregorin käskystä.
Collan (suku)
Collan-nimisiä sukuja on Suomessa kaksi, länsisuomalainen ja itäsuomalainen, joista jälkimmäinen on huomattavasti tunnetumpi. Sen eräs haara on aateloitu vuonna 1874 nimellä von Collan. Suvun kantaisänä on pidetty vuonna 1692 kuollutta Pieksämäen kirkkoherraa Claudius Clavidis Collanusta, jonka isä oli Magnus von der Pahlenin aatelistilojen lampuotivouti Klaus Sigfridinpoika Visulahden Rantakylästä. 1900-luvulla osa sukuun kuuluvista on suomentanut nimensä Linkolaksi.
Keisarillisen perheen kunniahenkikirurgi Alexander Collan aateloitiin vuonna 1874 nimellä von Collan ja suku introdusoitiin Suomen ritarihuoneeseen seuraavana vuonna numerolla 246. Aatelissuku sammui mieslinjaltaan vuonna 1982. Suvun ranskankielinen tunnuslause kuuluu Fais ce que dois, advienne que pourra (”tee mitä on tehtävä, tapahtui mitä tapahtui”).
Russellin paradoksi
Russellin paradoksi on Bertrand Russellin vuonna 1901 keksimä paradoksi, joka todistaa Gottlob Fregen ja Georg Cantorin naiivin joukko-opin sisäisesti ristiriitaiseksi.
Matemaattisesti ongelman voi ilmaista seuraavasti: Olkoon M = { x : x∉x }. Tällöin jos M∈M, määritelmän mukaan M∉M. Vastaavasti jos M∉M, määritelmän mukaan M∈M.
Paradoksin idean voi esittää myös konkreettisena esimerkkinä, esimerkiksi kuuluisalla parturin paradoksilla: oletetaan, että kylän parturi ajaa parran niiltä ja vain niiltä kyläläisiltä, jotka eivät aja omaa partaansa. Ajaako hän tällöin oman partansa? Jos parturi ajaa oman partansa, hän ei aja omaa partaansa ja kääntäen.
Russellin paradoksin keksiminen johti aksiomaattisen joukko-opin keksimiseen. Nykyään puhutaankin, että M = { x : x∉x } on luokka eikä joukko. Aksiomaattisen joukko-opin kehittämiseen vaikutti suuresti Kurt Gödel. Hän todisti epätäydellisyyslauseensa todeksi ja todisti samalla, ettei matematiikkaa voi osoittaa sisäisesti täysin ristiriidattomaksi. Myös Alan Turing käytti Gödelin tulosta todistaessaan pysähtymisongelman ratkaisemattomuuden.
Trevor Sinclair
Trevor Lloyd Sinclair (s. 2. maaliskuuta 1973 Lontoo, Englanti) on englantilainen entinen jalkapalloilija. Hän oli pelipaikaltaan keskikenttäpelaaja.
Sinclair edusti vuonna 1989 alkaneella ja vuonna 2008 päättyneellä ammattilaisurallaan viittä seuraa, Blackpoolia, Queens Park Rangersia, West Hamia, Manchester Citya ja Cardiffia, kolmea keskimmäistä myös pääsarjatasolla, Englannin Valioliigassa. Englannin maajoukkueessa hän pelasi 12 ottelua, joista 4 tuli vuoden 2002 MM-kisoista.
Paimion rovastikunta
Paimion rovastikunta on Varsinais-Suomessa sijaitseva Turun arkkihiippakunnan rovastikunta. Paimion rovastikunnan lääninrovastina toimii Liedon kirkkoherra Risto Leppänen.
Seurakunnat
Lista Paimion rovastikuntaan kuuluvista seurakunnista:
Doka
Doka GmbH (Doka Group) on rakentamiseen tarkoitettuja valumuotteja sekä niihin liittyviä oheistuotteita valmistava ja vuokraava yritys. Lisäksi palveluihin kuuluvat alan projektinhallinta. Dokalla on toimintaa yli 70 maassa.
Elimäen kirkonkylä
thumb|[[Elimäen kirkko.]] Elimäen kirkonkylä  on taajama, kylä, tilastoalue ja Kouvolan kaupunginosa, Kymenlaakson maakunnassa. Se on entinen Elimäen kunnan keskustaajama. Kirkonkylän tilastoalueen väkiluku oli 2 049 henkeä vuonna 2015. Elimäen kirkonkyläksi nimetyssä taajamassa puolestaan oli vuoden 2017 lopussa 1 350 asukasta. Elimäen kirkonkylän asukkaista 94 % puhuu äidinkielenään suomea, 4,3 % ruotsia, ja loput muita kieliä. Elimäen kirkonkylä rajautuu luoteessa Iitin kuntaan sekä Kolisevan ja Taasian kyliin, ja lännessä Lapinjärven kuntaan sekä Kimonkylän ja Pukaron kyliin.
Elimäen kirkonkylä sijaitsee 25 kilometriä Kouvolan keskustaajamasta Helsinkiin päin, noin kaksi kilometriä valtatie 6:n eteläpuolella. Rakennuskannaltaan Elimäen kirkonkylä on varsin tyypillinen suomalainen taajama. Asuntokanta on pientalovaltaista, mutta taajamassa on myös rivitaloja ja kymmenkunta matalaa kerrostaloa. Liikerakennukset sijoittuvat pääosin kylän pääraitin eli Vanhan Maantien varrelle. Vanhan Maantien laidalla on myös Elimäen arvokas vanha puukirkko vuodelta 1638 ja kellotapuli.
Kouvolan ja eräiden muiden lähikuntien kanssa tehdyn kuntaliitoksen jälkeen kirkonkylällä sijainnut kunnanvirasto jäi tyhjilleen. Kuntaliitoksen yhteydessä Elimäen seurakunta liittyi osaksi Kouvolan seudun seurakuntayhtymää. Kirkonkylällä edelleen sijaitsevan kirkkoherranviraston lisäksi muita julkisia laitoksia ovat Elimäen yhtenäiskoulu, kirjasto (entinen Elimäen kunnan pääkirjasto), terveysasema, paloasema ja urheilukeskus.
Palvelut ja teollisuus
Elimäen kirkonkylän kaupallisia palveluita ovat posti, apteekki, kodinkoneliike, vaatetusliike, S-market (kylän ainoa päivittäistavarakauppa) ja pankkipalvelut. Muita yrityksiä kirkonkylällä ovat muun muassa Sisusteurakointi Kesänen ja SEO Elimäen Varaosa. Yritystoimintaa kirkonkylällä edustavat lisäksi Kymenlaakson Sähköosakeyhtiön pääkonttori ja tekninen varikko, metallialan yritys R. A. Wickholm ja linja-autoliikennöintiä harjoittava Elimäen Liikenne. Elimäen koulukeskuksessa sijaitsee Elimäen yhtenäiskoulu. Kouvolan kaupunki lakkautti Elimäen lukion vuonna 2021.
Johan Cruijff Arena
Johan Cruijff Arena (aikaisemmin Amsterdam ArenA) on jalkapallostadion Amsterdamissa, Alankomaissa. Stadion on jalkapallojoukkue Ajaxin kotistadion.
Stadionin rakennustyöt aloitettiin vuonna 1994 ja se avattiin vuonna 1996. Stadionille mahtuu 51 628 katsojaa. Amsterdam ArenA toimi kaudella 1997–1998 Mestarien liigan loppuottelun näyttämönä, kun Real Madrid voitti Juventuksen 1–0. Johan Cruijffin kuoltua syöpään vuonna 2016, tehtiin päätös stadionin uudelleen nimeämisestä hänen kunniakseen. Amsterdam ArenA vaihtui virallisesti Johan Cruijff Arenaksi kauden 2018–2019 aluksi.
Stadionilla järjestetään myös musiikkikonsertteja. Stadionilla ovat esiintyneet muun muassa Michael Jackson, Tina Turner, David Bowie, Eminem, Robbie Williams, André Hazes, The Rolling Stones, Céline Dion, U2, Madonna ja Armin van Buuren.
Seppo Similä
Seppo Similä (s. 1938 Temmes ) on suomalainen taidemaalari, jota pidetään surrealistina. Hän oli teostensa ansiosta julkisuudessa erityisesti 1980-luvulla, mutta on sittemmin vetäytynyt sivuun.
Similällä ei ole taidekoulutusta, vaan hän on itseoppinut. Hän piti ensimmäisen näyttelynsä 1984 Retretissä. Tekniikaltaan hän muistuttaa Salvador Dalía. Teosten aiheina olivat naiset suomalaismetsissä. Yleisö piti, mutta eivät kriitikot, joiden mielestä työt olivat halpaa kitschiä ja mauttomuuden armada. Talvella 2009–2010 Similältä oli 150 teosta esillä Oulussa.
Dušan Petković
Dušan Petković (s. 13. kesäkuuta 1974 Belgrade) on serbialainen entinen jalkapalloilija.
Yksityiselämä
Petković pidätettiin joulukuussa 2022 Amsterdamissa epäiltynä 115 kilon kokaiinilastin salakuljetuksesta. Hän ja hänen epäillyt rikoskumppaninsa olivat järjestelemässä kokaiinilastin salakuljetusta Etelä-Amerikasta Alankomaiden Rotterdamiin.
Šahram Gijasov
Šahram Gijasov (s. 7. heinäkuuta 1993 Buhara) on uzbekistanilainen nyrkkeilijä ja olympiamitalisti. Gijasov saavutti olympiahopeaa Rio de Janeirossa 2016 välisarjassa eli 69 kg painoluokassa. Gijasov voitti hopeaa vuoden 2017 MM–kilpailuissa. Aasian-mestaruuskilpailuissa hän on voittanut kultaa vuonna 2017. Gijasov siirtyi ammattilaiseksi vuonna 2018. Ensimmäisen ammattilaisottelunsa hän otteli maaliskuussa 2018, jolloin hän voitti argentiinalaisen Nicolas Atilio Velazquezin. Heinäkuuhun 2019 mennessä hän oli otellut kahdeksan ammattilaisottelua, jotka kaikki hän on voittanut. Näistä kuusi oli tullut tyrmäyksellä. Gijasov saavutti WBA:n ylemmän välisarjan maailmanmestaruuden huhtikuussa 2019.
Santtu Hämäläinen
Santtu ”Sage” Hämäläinen (s. 1975 Savonlinna) on suomalainen muusikko, joka soittaa bassoa thrash metal -yhtye Mokomassa ja kitaraa The Machetessa. Jälkimmäisessä hän vastaa myös kappaleiden säveltämisestä. Hän on myös säveltänyt muutaman Mokoman kappaleen. Hämäläinen käyttää ESP-merkkisiä soittimia.
Huuto yössä
Huuto yössä on Gordon Hesslerin ohjaama brittiläinen kauhuelokuva vuodelta 1970.
Huuto yössä -elokuvan käsikirjoitti Christopher Wicking Peter Saxonin romaanin Scream and Scream Again (1969) pohjalta.
Pääosia esittävät Christopher Lee, Vincent Price ja Peter Cushing. Sivuosissa nähdään muun muassa Alfred Marks, Christopher Matthews ja Judy Huxtable.
Huuto yössä on värillinen (Eastmancolor) ja on 95 minuutin pituinen. Huuto yössä sai ensi-iltansa kotimaassaan tammikuussa vuonna 1970 ja Yhdysvaltoihin elokuva ilmestyi teattereihin 2. helmikuuta Hollywoodissa. American International Pictures tuotti elokuvan.
Juoni
Lontoossa veret uhreistaan valuttavan sarjamurhaajan jäljille pääsee poliisi. Tämä seuraa häntä taloon, jonka omistaa eriskummallinen tiedemies...
Tuotanto ja julkaisu
Vincent Price kieltäytyi kohtauksesta, jossa hän upottautuu poreilevaan keltaiseen "liisteriin".
Vincent Price kertoi haastattelussa vuosia elokuvan tekemisen jälkeen, ettei hän koskaan ymmärtänyt käsikirjoitusta.
Vuonna 1971 American International Pictures teatterilevitti tämän elokuvan kaksoismainosjulisteessa Uskomaton kudossiirto -elokuvan (1971) kanssa.
Arvioita
VideoHound’s Golden Movie Retriever sanoo elokuvan sisältävän ”kolme kuulua kauhutähteä, psykedeelisen diskoteekin ja upeaa 1960-luvun muotia” ja antaa sille kaksi ja puoli tähteä neljästä.
Budapestin tekniikan ja taloustieteiden yliopisto
Budapestin tekniikan ja taloustieteiden yliopisto (, BME) on yliopisto Budapestissä, Unkarissa. Se on maailman vanhimpia tekniikan korkeakouluja ja Unkarin tärkein alan oppilaitos.
Opiskelu
thumb|215px|left|Yliopiston päärakennus. BME:ssä opiskelee noin 24 000 opiskelijaa, ja työntekijöitä siellä on noin 1 300. BME:ssä on kahdeksan tiedekuntaa :
Historia
thumb|215px|Joosefin kuninkaallisen teknisen yliopiston sinetti vuodelta 1882. Pyhän Rooman keisari ja Unkarin kuningas Joosef II perusti 1782 Budan yliopiston yhteyteen BME:n edeltäjän Institutum Geometricumin, jossa pystyi opiskelemaan maanmittausta, jokien hallintaa ja tienrakentamista. Institutum Geometricum yhdistyi 1850 Joosefin teknillisen opiston kanssa, ja niistä tuli 1856 Joosefin kuninkaallinen tekninen koulu. Unkarista korvasi 1860 opetuskielenä latinan. BME itsenäistyi 1872 ja samalla sai luvan jakaa tutkintoja. Se oli Euroopan ensimmäisiä oppilaitoksia, joka antoi yliopistotason insinööriopintoja.
Oppilaitoksen nimeksi tuli 1949 Budapestin tekniikan yliopisto, ja siihen kuuluivat silloin Rakennustekniikan, konetekniikan, arkkitehtuurin, kemiantekniikan ja sähkötekniikan tiedekunnat. Kuusi vuotta myöhemmin perustettiin vielä liikennetekniikan tiedekunta. Unkarin kielen rinnalle opetuskieleksi otettiin englanti vuonna 1984. BME:hen perustettiin 1998 kaksi uutta tiedekuntaa ja sen nimeksi vaihdettiin kaksi vuotta myöhemmin Budapestin tekniikan ja taloustieteiden yliopisto.
Kunniatohtorit
Yliopisto on myöntänyt kunniatohtorin arvonimen suomalaisprofessori Lauri Niinistölle vuonna 2002 ja Aarne Jutilalle vuonna 2003.
Vuorelan koulu
Samalla tontilla toimivat myös Vuorelan päiväkoti ja kirjasto. Vanha koulu purettiin ja uusi koulu valmistui joulukuussa vuonna 2020. Koulu purettiin sisäilmaongelmien vuoksi. Vuonna 2018-2020 Vuorelan koulun kentän kohdalla oli 2 viipalerakennusta. Nimitykset oli Kenttäviipale ja Rantaviipale. Koululaiset kävi syömässä normaalisti ruokalassa, koska ruokalaa ei purettu. Koulun valmistumisen jälkeen viipaleet siirrettiin ja viipaleiden kohdalla on kenttä ja koulun pihaa.
Vlada Avramov
Vlada Avramov (s. 5. huhtikuuta 1979 Novi Sad) on serbialainen entinen jalkapalloilija.
Jalkapallomaajoukkue
Avramov debytoi Serbian maajoukkueessa 2007. Hän on pelannut kaksi maaottelua.
McG
Joseph McGinty Nichol, taiteilijanimeltään McG, (s. 9. elokuuta 1968) on yhdysvaltalainen elokuva- ja televisiotuottaja, käsikirjoittaja sekä -ohjaaja.
Maasin koulu
Maasin koulu on peruskoulu Norjan Koutokeinossa.
Deathwatch
Deathwatch on vuonna 2002 valmistunut brittiläinen kauhuelokuva, jonka ohjasi ja käsikirjoitti Michael J. Bassett.
Juoni
Elokuvan tapahtumat sijoittuvat ensimmäisen maailmansodan aikoihin. Pieni ryhmä brittiläisiä sotilaita eksyy taistelun aikana ja he joutuvat oudon sumun keskelle. Ryhmä löytää saksalaisten juoksuhaudan, josta löytyy kolme peloissaan olevaa miestä.
Sotilaat valtaavat haudan ja alkavat odottaa pelastajiaan. Omia ei ala kuulua ja miehet yksi toisensa jälkeen menettävät henkensä. Osasta tulee hulluja ja he kääntyvät toisiaan vastaan.
Porin rovastikunta
Porin rovastikunta on Satakunnassa sijaitseva Turun arkkihiippakunnan rovastikunta. Porin rovastikunnan lääninrovastina toimii Keski-Porin kirkkoherra Heimo Hietanen.
Seurakunnat
Lista Porin rovastikuntaan kuuluvista seurakunnista:
Bytantain evenien kansallinen ulus
Bytantain evenien kansallinen ulus tai kansallinen piiri on paikallinen itsehallintoalue Sahan tasavallan keskiosassa Venäjällä. Se rajoittuu pohjoisessa Bulunin ulusiin, idässä Verhojanskin piiriin ja Kobjain ulusiin ja lännessä Žiganskin kansalliseen piiriin. Piirissä oli vuonna 2002 vain noin 2 761 asukasta, joista 44 % kuului vähemmistökansallisuuksiin, lähinnä eveneihin. Väestö saa elantonsa poronhoidosta, kalastuksesta ja turkiskaupasta.
Piirin (ulusin) hallinnollinen keskus on Batagai-Alyta. Ulusissa on kolme kuntaa eli naslegia ja näissä neljä kylää (suluissa):
Brittiläinen pitkäkarva
pienoiskuva|Brittiläinen pitkäkarva
Luonne
Brittiläisen pitkäkarvan luonne on brittiläisen lyhytkarvan tavoin rauhallinen, hiljainen, ystävällinen ja omistajiinsa kiintynyt.
Turkki
Turkki on puolipitkä tai pitkä, tiheä ja plyysimäinen. Turkille on ominaista aluskarva.
Koko ja ulkonäkö
Brittiläinen pitkäkarva on suuri tai keskisuuri, lihaksikas, ruumiinrakenteeltaan tukevahko. Jalat ovat lyhyet ja voimakkaat, tassut pyöreät ja vankat. Häntä on lyhyt ja paksu, hännänpää on pyöreä. Pää on leveä ja pyöreä, erityisesti uroksilla on paksut posket. Leuka on hyvinmuodostunut, nenä lyhyt ja leveä. Korvat ovat pienet, pyöreäkärkiset ja etäällä toisistaan. Silmät ovat suuret, pyöreät ja toisistaan etäällä. Koska brittiläinen pitkäkarva on melko suuri ja voimakasrakenteinen, kehittyy se hitaasti. Voidaan sanoa, että kissa on täysin kehittynyt vasta 3 - 4-vuotiaana. Aikuisena uros voi painaa jopa 8 kiloa, naaras noin 5 kiloa.
Historia ja alkuperä
Brittikissa on alun perin kotoisin Isosta-Britanniasta. Brittiläisen lyhytkarvan rodunomainen kasvatus oli hädin tuskin hengissä ensimmäisen ja toisen maailmansodan aikana. 1950-luvulla oli jäljellä vain muutama yksilö, mutta rodulle omistautuneiden uutterien kasvattajien useita vuosia kestäneen rodunjalostustoiminnan ansiosta kissakannan lukumäärä saatiin vihdoinkin kasvuun. Brittiläinen pitkäkarva syntyi risteyttämällä brittiläinen lyhytkarva persialaisen kanssa. Persialainen on pitkäkarvarotu, joka FIFessä kuuluu kategoriaan 1, ks. jäljempänä Kissanäyttelyt. Tämän risteytyksen ansiosta saatiin pitkäkarvageeniperimä lyhytkarvakantaan. Käytännössä tämä tarkoittaa, että risteytettäessä kaksi brittiläistä lyhytkarvakissaa, jotka kantavat pitkäkarvageeniä, voidaan pentueeseen saada pitkäkarvabrittipentuja. Kaksi pitkäkarvaista brittikissaa eivät kuitenkaan voi saada jälkeläisiksi lyhytkarvabrittejä.
Terveys
SVERAK ei ole säätänyt erillistä terveysohjelmaa pitkäkarvaisille brittikissoille (tilanne 2.4.2018). Yleisin sydänsairaus kaikilla kissoilla rotuun katsomatta on HCM, hypertrofinen kardiomyopatia. Sama koskee lonkkavikaisuutta (HD) ja polykystistä munuaissairautta (PKD). Kasvattajat pyrkivät geenitestauksien avulla vähentämään edellä mainittujen sairauksien periytymistä pennuille.
Kissanäyttelyt
Rotukissan omistaja voi ilmoittaa kissansa kissanäyttelyihin, joita järjestävät useat eri rotukissayhdistykset. Amerikkalaisilla kattojärjestöillä (CFA, Cat Fancier's Association, perustettu 1906; TICA, The International Cat Association, perustettu 1979) on omat näyttelysääntönsä verrattuna Euroopassa toimiviin kattojärjestöihin (FIFe, Fédération Internationale Féline, perustettu 1949; WCF, World Cat Federation, perustettu 1988). Sekä Suomen Kissaliitto että SVERAK kuuluvat FIFen alaisuuteen. Kun uusi omistaja on ostanut kissanpennun, joka on rekisteröity johonkin FIFen alaiseen rotukissayhdistykseen, hän voi käyttää kissaa esimerkiksi Suomen Kissaliiton tai SVERAKin järjestämissä kissanäyttelyissä. Jotta brittiläinen pitkäkarva voi osallistua esimerkiksi Suomen Kissaliiton jäsenyhdistyksen pitämään kissanäyttelyyn, pitää kissalla olla rekisteröintikirja. Tavalliset maatiaiskissat voivat tietyin edellytyksin osallistua kotikissaluokkaan. Brittiläinen pitkäkarva (EMS-koodi BLH) ja brittiläinen lyhytkarva (EMS-koodi BSH) kuuluvat FIFessä kategoriaan 3. FIFen alaiset kissarodut on jaettu neljään eri kategoriaan mm. kissan ulkomuodon ja turkin perusteella.
Rekisteröinnit
Brittiläinen pitkäkarva on toistaiseksi suhteellisen harvinainen rotu sekä Suomessa että Ruotsissa. Alla rekisteröinnit vuosina 2015–2017.
Kuten taulukosta voidaan päätellä, suosio on kasvussa. Vertailun vuoksi mainittakoon, että Suomen suosituin kissarotu on jo useana vuonna peräkkäin ollut ragdoll: vuonna 2017 rekisteröitiin 696 ragdollia.
Laura Lähteenmäki
Laura Lähteenmäki (myös Laura Kuitunen, s. 13. tammikuuta 1973 Jyväskylä) on suomalainen kirjailija ja kustannuspäällikkö. Koulutukseltaan hän on äidinkielen ja kirjallisuuden opettaja.
Lähteenmäki valmistui Jyväskylän yliopistosta filosofian maisteriksi vuonna 1998. Samana vuonna julkaistiin hänen ensimmäinen nuortenkirjansa Rinkkadonna, jonka on kirjailijan myöhemmän tuotannon tavoin kustantanut WSOY. Romaani Kylmäpuristettu (2006) julkaistiin nimellä Laura Kuitunen. Lähteenmäki on kirjoittanut yhdessä puolisonsa Ville Lähteenmäen kanssa lasten Salakari-dekkarisarjaa.
Vuonna 2007 Lähteenmäki sai Arvid Lydecken -palkinnon teoksesta Marenkikeiju. Hänen teoksensa Aleksandra Suuri oli vuoden 2010 Finlandia Junior -ehdokkaana. Lähteenmäen North End -sarjan teokset Niskaan putoava taivas (2012) ja Karrelle polttava helle (2014) olivat Topelius-palkintoehdokkaina. Sarja voitti vuoden 2015 Anni Polva -palkinnon.
Lähteenmäki asuu Jyväskylässä.
S/2009 S 1
S/2009 S1 eli PIA11665 on vuonna 2009 löydetty Saturnuksen kuu. Se kiertää planeettaa noin 117 000 kilometrin etäisyydellä, B-kehän ulkolaidalla. Kuun halkaisija on vain noin 400 m ja sen löysivät Cassini-luotaimen ottamista kuvista NASAn tutkijat 26. heinäkuuta 2009. Vuoden 2009 päiväntasauksen aikaan kuu loi noin 36 kilometriä pitkän varjon B-kehää vasten. Kuun kiertorata on noin 150 metriä B-kehän tason yläpuolella.
Paphiopedilum druryi
Paphiopedilum druryi on Etelä-Intiassa kasvava venuksenkenkiin kuuluva kämmekkälaji.
Historia
P. druryin löysi rouva J. A. Brown vuonna 1865, ja sen kuvasi Richard Henry Beddome vuonna 1874 julkaisussa Icones Plantarum Indiae Orientalis; or plates and descriptions of new and rare plants, from Southern India and Ceylon ja siirsi Berthold Stein vuonna 1892 julkaisussa Stein's Orchideenbuch. Laji nimettiin eversti H. Druryn mukaan, joka sai virheellisen kunnian lajin löytämisestä, vaikka oli hankkinut yksilönsä Brownilta.
Kuvaus
P. druryi on pienehkö venuksenkenkä. 12–30 cm pitkiä ja 2–4 cm leveitä lehtiä on viidestä seitsemään kappaletta. Väritys on vaaleanvihreä. Kukkavana on jopa 25 cm pitkä, väriltään violetti, nukkainen. Kukkavanan kärkeen kehittyy yksi kukka, joka on 5–7 cm leveä. Lajin luonnonvaraisilta yksilöiltä on tavattu jopa 150&nbcp;cm pituisia maavarsia. Laji kukkii touko-kesäkuussa.
Elinympäristö
P. druryi kasvaa kevyessä varjossa ryhmittäin vuoristoisella ruohikkomaalla 1 400-1 600 metrin korkeudella ohuessa maaperässä ja maatuvassa ruohossa. Lajia esiintyy Intian niemimaan kärjessä Agastaya Malai -vuoren lähistöllä yli 2 000 km päässä muista Paphiopedilum-suvun kasvupaikoista. Alueen lämpötila vaihtelee 18 ja 24 celsiusasteen välillä. Ilmasto on lopputalvesta ja varhaiskeväällä kuiva, kesäisin ja syksyisin kosteahko.
Black Power
thumb|Black Power -symboli Black power on poliittinen käsite ja tarkoittaa useita ideologioita, jotka tähtäävät afrikkalaistaustaisten ihmisten itsemääräämisoikeuden saamiseen. Sitä käyttävät pääosin mutta eivät pelkästään Yhdysvaltojen afroamerikkalaiset. Black power -liike oli merkittävä 1960-luvun lopulla ja 1970-luvun alussa ja korosti etnistä ylpeyttä. Se ajoi mustaihoisten poliittisten ja kulttuuristen säätiöiden perustamista ajamaan mustaihoisten yhteisiä intressejä.
CPI
CPI tulee sanoista Cool, Practical ja Innovative.
Tuotteet
Skootterit:
Mopot:
Mönkijät:
Neodyymi
Neodyymi on lantanoideihin kuuluva, jaksollisen järjestelmän 60. alkuaine. Sen kemiallinen merkki on Nd ja CAS-numero 7440-00-8. Neodyymiä käytetään muun muassa lasin himmentämiseen hitsausmaskeissa, voimakkaissa magneeteissa, lasereissa ja tähtitieteellisissä sovellutuksissa – neodyymillä himmennetty lasi tuottaa hyvin terävän absorptiokaistan, jota voidaan käyttää kalibrointiin. Neodyymioksidilla (Nd2O3) voidaan lasi värjätä purppuran väriseksi. Neodyymin, boorin ja raudan seoksesta voidaan valmistaa erinomaisia kestomagneetteja. thumb|Neodyymiä Neodyymin spektri on myös sovelias hehkulampun lasikuvun suodatinväriaineeksi esimerkiksi kasvilamppuihin, kun halutaan jäljitellä luonnonmukaista valoa.
97 % metallista tuotetaan Kiinassa, joka on haluton viemään sitä ulkomaille matalasti jalostettuna.
Luonnossa esiintyvä neodyymi koostuu seitsemästä isotoopista, joista viisi on pysyviä: 142Nd, 143Nd, 145Nd, 146Nd ja 148Nd, ja kaksi radioaktiivisia: 144Nd (osuus 23,80 %) ja 150Nd (5,64 %). Näistä yleisin on 142Nd 27,13 %:n osuudella. Alkuaineella on yhteensä 31 tunnettua radioaktiivista isotooppia joiden massaluvut vaihtelevat välillä 124–161 ja joiden puoliintumisajat vaihtelevat 0,65 sekunnista (125Nd) 7,9×1018 vuoteen (150Nd).
Neodyymiä sisältäviä mineraaleja ovat esimerkiksi monatsiitti ja synkysiitti.
Tobitin kirja
Tobitin kirja (aiemmin Tobiaan kirja tai Tobian kirja; ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.
Merkitys ja vaikutus
Katolisessa kirkossa kirja julistettiin kanoniseksi Karthagon kirkolliskokouksessa vuonna 397. Trenton kirkolliskokous vahvisti sen osaksi kaanonia vuonna 1546.
thumb|left|180px|Tobias isänsä ja äitinsä talossa. Dante Gabriel Rossetti, 1800-luku. Protestanttiset kirkot eivät pidä Tobitin kirjaa kanonisena, varsinaiseen Raamattuun kuuluvana, mutta varsinkin aikaisemmin se usein Suomessakin julkaistiin muiden apokryfikirjojen tavoin Raamattu-painoksissa erillisenä liitteenä. Martti Luther vertasi Juditin kirjaa kreikkalaiseen tragediaan, Tobitin kirjaa komediaan. Hänen mukaansa Tobit "opettaa, miten hurskaan talonpojan tai porvarin saattaa myös käydä huonosti ja avioliitossa voi olla paljon kärsittävää, mutta Jumala aina armollisesti auttaa ja saattaa lopulta asiat iloiseen päätökseen."
Suomessakin Tobitin kirja oli aikoinaan hyvin tunnettu, ja sen lukemista suositeltiin varsinkin avioliittoon aikoville nuorille. On myös arveltu, että Aleksis Kivi kirjoitti näytelmänsä Nummisuutarit osittain Tobitin kirjan pohjalta.
Sisältö
Kirja on matkakertomus, joka kertoo hurskaan Ninivessä asuvan Naftalin heimoon kuuluvan juutalaisen Tobitin tarinan. Se pyrkii vastaamaan siihen kysymykseen, kuinka on mahdollista elää hurskaana juutalaisena vieraan kansan keskellä.
Kirjan kaksi ensimmäistä lukua on kirjoitettu ensimmäisessä persoonassa. Siinä kerrotaan Ninivessä asuvasta hurskaasta juutalaisesta Tobitista, joka tulee sokeaksi, kun hänen nukkuessaan ulkona hänen silmiinsä putoaa linnun ulostetta.
Tarina siirtyy nyt kertomaan Tobitin pojasta Tobiasta, jonka hän lähettää perimään erästä velkaa. Matkalla Tobias kohtaa ihmiseksi naamioituneen enkeli Rafaelin, jonka ohjauksessa hän hankkii kalan sydämen, maksan ja sappirakon. Sitten hän tapaa lesken, joka on kyllä ollut naimisissa seitsemän kertaa, mutta on pysynyt neitsyenä, koska demoni Asmodeus on surmannut hänen jokaisen aviomiehensä hääyönä. Enkelin kehotuksesta Tobias menee lesken kanssa naimisiin ja ajaa demonin pois polttamalla kalan sydämen ja maksan. Kalan sapella Tobias palauttaa myöhemmin isänsä Tobitin näön.
Ei alkua ei loppua
Ei alkua ei loppua: Saamelaisten puheenvuoro on vuonna 1999 julkaistu kirja, jonka ovat kustantaneet Like ja Suomen rauhanpuolustajat. Kirja koostuu keskusteluista, joita kirjan toimittaneet Elina Helander ja Kaarina Kailo ovat käyneet kulttuurihenkilöiden kanssa. Julkaisijoiden mukaan ”teoksen tarkoituksena on herättää keskustelua saamelaisten asemasta Suomessa ja ravistella alkuperäiskansan todellisuuden jäsentämistavan kautta eurooppakeskeistä tieteellistä ajattelua”.
Jarrett Jack
Jarrett Matthew Jack (s. 28. lokakuuta 1983 Fort Washington, Maryland) on yhdysvaltalainen koripalloilija.
Think It Over
Think It Over on Uriah Heepin kappale vuodelta 1981. Kappale julkaistiin singlenä vuonna 1981, ja vuoden 1982 Abominog-albumilla siitä julkaistiin uusi versio. Vuoden 1981 alkuperäinen versio julkaistiin singlenä muun muassa Isossa-Britanniassa ja Italiassa.
Aleksandar Živković
Aleksandar Živković (s. 28. heinäkuuta 1977 Niš) on serbialainen entinen jalkapalloilija.
Jalkapallomaajoukkue
Živković debytoi Serbian maajoukkueessa 2001. Hän on pelannut kaksi maaottelua.
Gaius Maecenas
Gaius Cilnius Maecenas (n. 70 eaa. – 8|8 jaa.) oli Augustuksen uskottu ja poliittinen neuvonantaja. Hän oli aikansa runoilijoiden merkittävä tukija, ja taiteensuosijaa tarkoittava sana mesenaatti on johdettu hänen nimestään.
Maecenas omisti vaikuttavan huvilan Tivolissa Rooman lähellä. Siitä on jäljellä auditorio. Osa Maecenaksen omaisuudesta oli perintöä vanhalta suvulta, jonka hän väitti johtavan juurensa aina etruskeihin asti. Maecenaan valta tuli kuitenkin lähinnä läheisestä ystävyydestä keisarin kanssa.
Ilja Repin
thumb|Repinin maaseutuasunto Valko-Venäjällä. thumb|Repinin asunto Kuokkalassa. Ilja Jefimovitš Repin (, ; 5. elokuuta (J: 24. heinäkuuta) 1844 Tšugujev, Harkovan kuvernementti, Venäjän keisarikunta – 29. syyskuuta 1930 Kuokkala, Terijoki, Suomi) oli ukrainalaissyntyinen Venäjän keisarikunnassa ja Suomessa vaikuttanut taidemaalari ja akateemikko. Hänen tuotantonsa sisältää maalauksia, piirustuksia, etsauksia ja veistoksia.
Repin syntyi Harkovan kuvernementissa nykyisen Ukrainan alueella ja vietti siellä nuoruutensa ja osan elämästään. Hän opiskeli ja teki tuotantonsa pääteokset Venäjällä.
Repin asui Suomen-huvilallaan noin 30 vuotta, joista liki 13 vuotta itsenäisessä Suomessa. Hänellä ei kuitenkaan ollut koskaan Suomen kansalaisuutta, vaan hänellä oli henkilötodistuksena niin sanottu Nansen-passi, joka luotiin varta vasten Venäjän vallankumousta paenneita varten.
Repinin poika Juri Repin oli myös taiteilija.
Nuoruus
Repin sai Ukrainassa taideopetusta vuonna 1858, kun hän työskenteli tšugujevilaisen ikonimaalarin I. M. Bunakovin palveluksessa ja ansaitsi elantonsa maalaamalla muotokuvia ja ikoneja. Paikalliset ukrainalaiset kirkot ostivat hänen maalauksiaan. Hänen lahjakkuuttaan rohkaistiin myös koulussa.
Vuonna 1863 Repin lähti Pietariin opiskelemaan Keisarilliseen taideakatemiaan. Taideopiskelijana Repinin taloudellinen tilanne oli heikko, ja hän joutui tekemään sekalaisia töitä.
Muotokuva- ja historiamaalari
thumb|Ilja Repin, Vera Repina, 1878. thumb|Ilja Repin, Natalia Nordmannin ja Ilja Repinin kaksoismuotokuva, 1903. Repin oli jo 25-vuotiaana tunnustettu muotokuvamaalari. Hän maalasi noin 300 muotokuvaa aikansa huomattavimmista venäläisistä. Repin solmi helmikuussa 1872 avioliiton Vera Ševtsovan kanssa. Tytär Vera syntyi lokakuussa. Vuonna 1874 perheeseen syntyi toinen tytär Nadežda ja 1877 syntyi poika Juri ja 1880 syntyi nuorin tytär Tatjana.
Taideakatemian lopputyöstä Jairuksen tyttären henkiinherätys Repin sai kuusivuotisen apurahan, jonka turvin hän matkusti Eurooppaan ja asui Pariisissa vuosina 1876–1882. Sen jälkeen hän asui vuoden kotikylässään Ukrainassa.
Repin muutti perheineen syyskuussa 1877 Moskovaan. Hänet hyväksyttiin vaeltajien eli peredvižnikkien jäseneksi vuonna 1878, ja hän oli ryhmän vaikutusvaltainen jäsen. Repin asui Moskovassa kuusi vuotta mutta muutti sitten Pietariin, jossa hän opetti taideakatemiassa ja teki useita matkoja Eurooppaan vuosina 1883, 1889, 1894 ja 1900. Häntä innostivat varsinkin Rembrandtin maalaukset. Repin maalasi paljon ystäviensä, muun muassa Leo Tolstoin ja Dmitri Mendelejevin, muotokuvia.
Useissa Repinin maalauksissa on historiamaalauksen aiheita ja joskus radikaalia yhteiskunnallista ja poliittista kritiikkiä, kuten maalauksissa Kotiinpaluu ja Volgan lautturit.
Eräs Repinin pääteoksista on Zaporižžjan kasakat kirjoittavat kirjettä Turkin sulttaanille Mohammed IV:lle. Taiteilija maalasi teosta kolmetoista vuotta 1878–1891 tutkittuaan aihetta ja matkusteltuaan Zaporižžjan alueella ja muualla Ukrainassa. Maalauksessa ilakoivat kasakat laativat herjauskirjettä Turkin sulttaanille Mehmed IV:lle. Tunnelma on sekä sankarillinen että koominen. Kuvaa on joskus käytetty psykologian opetuksessa, koska sen sanotaan esittelevän naurua sen kaikissa muodoissa – sarkastisesta hymystä avoimeen hohotukseen.
Vaiheet Suomessa
thumb|Repinin hauta [[Kuokkala (Terijoki)|Kuokkalassa.]] Repin osti vuonna 1899 toukokuussa naisystävänsä Natalia Nordmannin (Natalia Borisovna Nordman-Severova, 1863–1914 ) nimiin huvilan Terijoen Kuokkalasta, joka sai nimekseen Penaty. Repin joutui työskentelemään usein vasemmalla kädellään oikean käden kipeytymisen vuoksi. Hän jätti vuonna 1907 lopullisesti opetustyön Pietarin taideakatemiassa, minkä jälkeen hän kävi Krimillä keräämässä aineistoa Mustanmeren kasakoita varten. Hän alkoi kirjoittaa lapsuuden muistelmia ja 1911 kirjoitti muistelmia Leo Tolstoista. Repin matkusti Roomaan Nordmannin kanssa.
Vuonna 1914 Repin valittiin Suomen taiteilijaseuran kunniajäseneksi. Nordmann kuoli Sveitsissä kesäkuussa tuberkuloosiin, jonka jälkeen Repin palasi Kuokkalaan. Vuonna 1916 Repin aloitti muistelmien kokoamisen kirjaksi Mennyt aika läheinen.
Vuonna 1917 Suomen rajan sulkeuduttua Repin jäi Suomeen. Vaikka hän oli bolševikkijohtajien ihailema ja myöhemmin eräs sosialistisen realismin esikuvia ja vaikka Lenin oli pyytänyt häntä takaisin Neuvosto-Venäjälle, ei taiteilija koskaan astunut Neuvostoliiton maaperälle.
Repin kuoli Kuokkalassa vuonna 1930. Sotien jälkeen Neuvostoliittoon liitetty taajama nimettiin vuonna 1948 hänen mukaansa Repinoksi.
Sodassa tuhoutunut Penatyn huvila päätettiin rakentaa uudelleen Repinin syntymän 100-vuotisjuhlavuonna. Se avattiin yleisölle museona 1962. Osa huoneista on sisustettu alkuperäiseen tyyliin ja esillä paljon Repinille kuulunutta esineistöä, kuten huonekaluja, patsaita ja maalauksia. Lukuisat luonnokset, valokuvat ja esineet kertovat Repinin tunnetuista töistä. Osa esineistöstä on alkuperäisiä, osa on kopioita.
Repin-kultin synty Neuvostoliitossa
Neuvostoliitossa julkaistiin useita Repin-aiheisia kirjoja 1920-luvulta alkaen. 1930-luvulla käynnistettiin varsinainen Repin-kultti, kun hänen teoksiaan pidettiin malleina ”edistyksellisestä” ja ”realistisesta” taiteesta sosialistisen realismin kauden alettua Neuvostoliitossa. Niin bolševikkivallankumousta edeltävällä Venäjällä kuin Neuvostoliitossakin Ilja Repiniä arvostettiin siinä missä Tolstoita, Modest Musorgskia ja Nikolai Rimski-Korsakovia. Repin itsekin maalasi vallankumousaiheisia töitä, kuten Propagandistin pidätys, Mielenosoittajan ampuminen, Punaiset hautajaiset ja Tsaarin hirsipuun luona, jotka hän lahjoitti vallankumousmuseolle neuvostotaiteilijoiden delegaation vierailun yhteydessä kesällä 1926.
Neuvosto-Venäjä lähetti erilaisia valtuuskuntia Repinin luokse, jotka lupasivat hänelle hyvää eläkettä ja asuntoa. Repin ei kuitenkaan taipunut Tämän jälkeen neuvostoagentit alkoivat houkutella Ilja Repinin poikaa Juria palaamaan Venäjälle, jonne hän palasikin, mutta ei jäänyt pidemmäksi aikaa.
Vuonna 1935 Ilja Repinin pojanpoika Dij Repin loikkasi salaa Neuvostoliittoon. Valpon postivakoiluraportista löytyi Josef Stalinille osoitettu kirja, jonka Juri Repin oli lähettänyt lokakuussa 1935 tiedustellen poikansa Dijin kohtaloa .Dijin kohtalo jäi pitkäksi ajaksi avoimeksi, kunnes Neuvostoliiton hajoamisen jälkeen selvisi, että hänet oli teloitettu jo elokuussa 1935 salaliitosta neuvostohallitusta vastaan .Vuonna 1991 Dij rehabilitoitiin.
Ilja Repin itse vastusti bolševikkien valtaa ja heidän yrityksiään saada hänet palaamaan Neuvostoliittoon. Esimerkiksi vuonna 1928 hän sanoi Helsingin Sanomien haastattelussaan hänelle lähetetyistä pyynnöistä: ”Olen vastannut näihin kirjeisiin, etten tunne sennimistä kaupunkia kuin Leningrad ja etten ikinä nykyisen järjestelmän vallitessa tule palaamaan Venäjälle.”
Hän pyysi toimittajalta: ”Kirjoittakaa lehteenne, että Ilja Repin täällä Kuokkalassa haukkuu bolshevikkeja ryöväreiksi ja murhamiehiksi ja ettei ikinä aio muuttaa Neuvosto-Venäjälle.”
Repin ja Suomi
Repin ihaili Suomea ja piti ”Gelsingforsia” (Helsingin venäläinen tsaarinaikainen nimitys) ”Pariisin kolkkana”. Hän tunsi useita suomalaisia taiteilijoita, muun muassa Albert Edelfeltin jo ennen muuttoaan Kuokkalaan. Lokakuussa 1919 Repin lahjoitti Suomen taideyhdistykselle kokoelmastaan 23 venäläisten taiteilijoiden työtä ja seitsemän omaa maalaustaan. Näin sai alkunsa Ateneumin Repin-kokoelma. Myöhemmin 1960-luvulla Suomessa olevia Šuvalovin kokoelmaan kuuluvia Repinin maalauksia ja piirustuksia tarjottiin Ateneumin ostettaviksi, mutta museo torjui tarjouksen ilmoittamalla, että sillä oli jo riittävästi Repinin tuotantoa. Sen johdosta suurin osa tarjotuista teoksista päätyi Moskovaan Tretjakovin galleriaan.
Repin solmi lämpimiä suhteita useisiin suomalaisiin, ja hänen taiteensa on varsin tunnettua ja suosittua Suomessa. Maassa on järjestetty useita Repinin näyttelyitä, ja hänen teoksiaan on täällä melko runsaasti. Myös venäläis-suomalaista Repin-aiheista tutkimusyhteistyötä on harjoitettu.